CELEX: 62005CA0330
Language: bg
Date: 2007-11-15 00:00:00
Title: Дело C-330/05: Решение на Съда (първи състав) от 15 ноември 2007 г. (искане за преюдициално заключение от Hovrätten för Övre Norrland — Швеция) — Наказателно производство срещу Frederik Granberg (Акцизи — Минерални масла — Необичаен вид транспорт)

12.1.2008   
            
            
               BG
            
            
               Официален вестник на Европейския съюз
            
            
               C 8/3
            
         Решение на Съда (първи състав) от 15 ноември 2007 г. (искане за преюдициално заключение от Hovrätten för Övre Norrland — Швеция) — Наказателно производство срещу Frederik Granberg
   (Дело C-330/05) (1)
   
   (Акцизи - Минерални масла - Необичаен вид транспорт)
   (2008/C 8/05)
   Език на производството: шведски
   Препращаща юрисдикция
   Hovrätten för Övre Norrland
   Страна в главното производство
   Frederik Granberg.
   Предмет
   Преюдициално запитване — Hovrätten för Övre Norrland — Тълкуване на член 9, параграф 3 от Директива 92/12/ЕИО на Съвета от 25 февруари 1992 година относно общия режим за продукти, подлежащи на облагане с акциз, и държането, движението и мониторинга на такива продукти (ОВ L 76, стр. 1) — Внос от частни лица на минерални масла, които вече са освободени за потребление в друга държава-членка — Необичаен начин на транспорт.
   Диспозитив
   
               1)
            
            
               Член 9, параграф 3 от Директива 92/12/ЕИО на Съвета от 25 февруари 1992 година относно общия режим за продукти, подлежащи на облагане с акциз, и държането, движението и мониторинга на такива продукти, съответно изменена с Директива 92/108/ЕИО на Съвета от 14 декември 1992 година, не допуска общо облагане с акциз в държавата-членка на потребление на газьол за отопление, придобит в друга държава-членка от физическо лице за свое собствено потребление и превозван от него до посочената държава-членка на потребление, независимо от начина, по който се извършва превозът.
            
         
               2)
            
            
               Превозът от физическо лице на 3 000 l газьол за отопление в три контейнера, общоизвестни като „големи контейнери за насипен товар“ и натоварени в лекотоварен камион, представлява „необичаен вид транспорт“ по смисъла на член 9, параграф 3 от Директива 92/12/ЕИО, съответно изменена с Директива 92/108/ЕИО.
            
         
               3)
            
            
               Член 7, параграф 4 от Директива 92/12/ЕИО, съответно изменена с Директива 92/108/ЕИО, допуска законодателството на държава-членка по местоназначение, в която акцизът е изискуем, в съответствие с предвидената в член 9, параграф 3 от тази директива възможност, да задължи всяко физическо лице, което е придобило лично и за свое собствено потребление газьол за отопление в друга държава-членка, където тази стока е била освободена за потребление, и което само превозва тази стока към държавата-членка на потребление посредством „необичаен вид транспорт“ по смисъла на член 9, параграф 3, да предостави обезпечение, за да гарантира плащането на акциз и да разполага с придружителен документ, както и с документ, който удостоверява предоставянето на това обезпечение.
            
         
      (1)  ОВ C 271, 29.10.2005 г.